ขาดประจำเดือนตอน นี้ เกือบ ได้ 10 วันแล้วคะ ตรวจตั้งครรภ์ ตอนประจำเดือนขาด 6 วัน ก็ยังไม่ขึ้น อยากสอบถามว่าต้องตรวจได้อีกตอนไหนคะ รึว่าฮอร์โมน ยังไม่ชัดพอคะ มาประจำเดือน วันที่ 25 กพ. 64 วันแรกครั้งสุดท้ายคะ
สวัสดีค่ะ ประจำเดือนที่ไม่มาเกินกว่า 35 วันนับจากรอบก่อนนั้น ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ฮอร์โมนรังไข่ไม่สมดุลโดยถ้ามีเพศสัมพันธ์ในรอบเดือนที่ผ่านมา ควรจะต้องตรวจยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาอยู่ดี ควรต้องไปยืนยันผลที่รพ.และหาสาเหตุต่อไป จากที่กล่าวมาถ้าประจำเดือนมาล่าสุดตั้งแต่ 25 กพ แล้วมีการตั้งครรภ์จริง ตอนนี้น่าจะตรวจให้ผลบวกจากชุดตรวจได้แล้วค่ะ